CELEX: 32019D1328
Language: hu
Date: 2019-02-18 00:00:00
Title: A Tanács (KKBP) 2019/1328 határozata (2019. február 18.) az Európai Unió és a Jordán Hásimita Királyság közötti, a Jordán Hásimita Királyságnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről

7.8.2019   
               
               
                  HU
               
               
                  Az Európai Unió Hivatalos Lapja
               
               
                  L 207/1
               
            
         A TANÁCS (KKBP) 2019/1328 HATÁROZATA
         (2019. február 18.)
         az Európai Unió és a Jordán Hásimita Királyság közötti, a Jordán Hásimita Királyságnak az Európai Unió válságkezelési műveleteiben való részvétele kereteinek meghatározásáról szóló megállapodás aláírásáról és megkötéséről
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak az Európai Unió működéséről szóló szerződés 218. cikke (5) és (6) bekezdésével együtt értelmezett 37. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács az Európai Unióról szóló szerződés (EUSZ) 37. cikke értelmében és az Európai Unió működéséről szóló szerződés (EUMSZ) 218. cikkének megfelelően 2017. november 13-án jóváhagyta a Jordán Hásimita Királyságnak az Unió válságkezelési műveleteiben való részvételének meghatározására vonatkozó megállapodásra irányuló tárgyalások megkezdésére való felhatalmazásról szóló határozatot, a Tanács által 2004. február 23-án jóváhagyott részvételi keretmegállapodás tervezete és az azóta elfogadott változtatásoknak megfelelően naprakésszé tett szövege alapján.
                  
               
                     (2)
                  
                  
                     Az Unió külügyi és biztonságpolitikai főképviselője ezt követően tárgyalásokat folytatott egy az Európai Unió és a Jordán Hásimita Királyság közötti, a Jordán Hásimita Királyságnak az Európai Unió válságkezelési műveleteiben való részvétele kereteinek meghatározásáról szóló megállapodásról (a továbbiakban: a megállapodás).
                  
               
                     (3)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Európai Unió és a Jordán Hásimita Királyság közötti, a Jordán Hásimita Királyságnak az Európai Unió válságkezelési műveleteiben való részvétele kereteinek meghatározásáról szóló megállapodást a Tanács az Unió nevében jóváhagyja.
            A megállapodás szövegét csatolták e határozathoz.
         
         
            2. cikk
            A Tanács elnöke felhatalmazást kap, hogy kijelölje a megállapodásnak az Unióra nézve jogilag kötelező erejű aláírására jogosult személy(eke)t.
         
         
            3. cikk
            A megállapodás 17. cikkének (1) bekezdésében előírt értesítést az Unió nevében a Tanács elnöke teszi meg (1).
         
         
            4. cikk
            Ez a határozat az elfogadásának napján lép hatályba.
         
         
            Kelt Brüsszelben, 2019. február 18-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.